Fobos-Grunt

Fobos-Grunt (russisk: ) var en mislykket russisk romsonde som skulle hente prøver fra marsmånen Phobos. Kina deltok med utstyr til sonden. 

Sonden ble skutt opp 8. november 2011 fra Bajkonur kosmodrom som det første russiske interplanetariske prosjektet siden den mislykkede marsferden Mars 96, men det øverste rakettrinnet tente ikke som det skulle, og sonden ble værende i lav jordbane uten at det lyktes å få kontakt med den. Fobos-Grunt kom tilbake til jordens atmosfære 15. januar 2012 ca. kl. 18:45 norsk tid. Sonden falt ned i Stillehavet, 1 250 km vest for øya Wellington. Det var en viss frykt for det giftige rakettdrivstoffet, bestående av omtrent 7 tonn dinitrogentetraoksid og hydrazin kunne føre til miljøskade, men eksperter mener dette brant opp høyt i atmosfæren.
Man vet fortsatt ikke nøyaktig hvor og når sonden landet, fordi den beveget seg i høy fart (ca. 8 km/s) og det er langt mellom potensielle observatører i nedslagsområdet.

 Prosjektmål 
 på-stedet og fjernstudier av Phobos, inkludert laboratorieanalyser på jorden av overflateprøvene
 observasjoner av Mars, inkludert oppførselen til atmosfæren og støvstormer
 studier av Mars sine omgivelser, inkludert plasma, støvkomponenter og strålingsforhold

 Referanser 
 Fobos-Grunt sent to Baikonur 

 Phobos-Grunt to come down today - Bad Astronomy
 Phobos-Grunt reentry
 Toxic fuel fears from marooned space probe. Reuters 10. november 2011
 What happened to Phobos-Grunt? - Bad Astronomy

 Eksterne lenker 

  ESA sin side om Fobos-Grunt
  «China Joins Russia in Mars Mission» - nyhetsnotis hos space.com

Kategori:Mars-sonder
Kategori:Romfartøyer skutt opp i 2011
Kategori:Artikler i astronomiprosjektet
Kategori:Sovjetisk og russisk romfart